**Decizia etapei de încadrare**

*Nr. din .05.2016*

Ca urmare a notificării adresate de către Ministerul Dezvoltării Regionale și Administrației Publice pentru ”Planul de Amenajare a Teritoriului Național – Secțiunea IV – Rețeaua de localități”*,* înregistrată la Ministerul Mediului, Apelor și Pădurilor cu nr. 83103/16.02.2016, a analizării documentaţiei tehnice, a completărilor solicitate cu adresa nr. 8807/CPP/17.03.2016 și înregistrate cu nr. 97058/DM/04.04.2016, a punerii la dispoziția publicului spre consultare a proiectului de plan la următorul link: <http://www.mmediu.ro/articol/planul-de-amenajare-a-teritoriului-national-patn-sectiunea-iv/1517>; **a consultărilor din cadrul şedinţei Comitetului Special Constituit desfăşurată la Ministerul Mediului, Apelor și Pădurilor în data de 21.04.2016,** în baza HG nr.1076/2004 *privind stabilirea procedurii de realizare a evaluării de mediu pentru planuri şi programe*,

**Ministerul Mediului, Apelor și Pădurilor decide: *”Planul*** ***de Amenajare a Teritoriului Național – Secțiunea IV – Rețeaua de localități*” nu are efecte semnificative asupra mediului, nu necesită evaluare de mediu, poate fi supus procedurii de adoptare fără aviz de mediu.**

**Motivele care au stat la baza luării deciziei etapei de încadrare sunt următoarele:**

1. *Caracteristicile planului cu privire, în special, la:*
2. *Gradul în care planul creează un cadru pentru proiecte şi activităţi viitoare fie în ceea ce privește amplasamentul, natura, mărimea și condițiile de funcționare, fie în privința alocării resurselor:*

În prezent, este în vigoare *Legea nr. 351/2001 privind aprobarea Planului de amenajare a teritoriului naţional - Secţiunea a IV-a Reţeaua de localităţi.* S-au identificat următoarele probleme:

- Ierarhizarea localităţilor urbane şi rurale pe 6 ranguri nu atenuează polarizarea excesivă a Capitalei;

- Majoritatea localităţilor, atât cele rurale cât şi cele urbane, înregistrează o scădere accentuată a populației;

- Tendinţa de creştere a numărului de orașe, în special după anul 2000, nu este fundamentată de tendinţa de scădere a populaţiei urbane;

- Urbanizare doar formală – dotările și nivelul de viață nu au fost îmbunătățite în noile localități urbane;

- Neclaritatea statutului localităților componente și satelor aparținătoare;

- Lipsa unor prevederi referitoare la depășirea limitelor date de delimitarea administrativ-teritorială și la cooperarea transfrontalieră;

- Lipsa unor prevederi referitoare la declasarea UAT – urilor;

- Lipsa corelării cu programele actuale de finanțare;

- Tendinţa activă a unor comune de a se divide şi a unor sate din componenţa lor de a constitui în unităţi administrativ - teritoriale de sine stătătoare (mai ales până în 2007);

- Noțiunea de dotare minimă obligatorie apare doar în relație cu rangurile IV și V (nu și pentru orașe – rangul III);

- Indicatorii minimali nu mai corespund realităţii sau nu sunt centralizați/disponibili, o mare parte sunt accesibili doar la recensăminte;

- Setul de indicatori este creat pentru trecerea de la comună la oraş/oraş – municipiu, dar multe dintre vechile oraşe/municipii nu îndeplinesc standardele propuse;

- Indicatorii minimali nu sunt monitorizați și nu produc efecte la nivelul politicilor urbane;

- Gestionarea în comun a anumitor activități și servicii (cooperare intercomunală – arii urbane funcționale).

*Obiectivele proiectului de plan propus*

- O nouă clasificare a localităților urbane și rurale;

- Crearea unui cadru pentru politici investiționale cu impact pozitiv asupra nivelului de dezvoltare economică și echipare tehnică a localităților și asupra nivelului de dezvoltare socio-economică;

- Introducerea unor concepte noi: arie funcțională, oraș cu caracteristici rurale etc.;

- Crearea procedurii de trecere a unităţilor administrativ-teritoriale de bază de la o categorie la alta şi procedura de unificare administrativă a unităţilor administrativ-teritoriale de bază;

- Elaborarea și aplicarea periodică a unui sistem de monitorizare a situației municipiilor/ orașelor / comunelor.

*Modificări propuse prin proiectul de plan:*

- Unităţile administrativ-teritoriale de bază urbane se clasifică în:

* municipiu capitală, de importanţă naţională şi europeană,
* municipii poli regionali principali cu potenţial transnațional,
* municipii poli regionali secundari,
* municipii poli judeţeni principali,
* municipii și orașe poli judeţeni secundari,
* municipii și orașe centre urbane cu rol zonal,
* municipii și orașe centre urbane cu funcţii specializate.
* municipiile și orașele cuprind următoarele localități:
* localitatea reședință a municipiului/orașului
* localităţi componente ale municipiului/oraşului și/sau
* sate aparţinătoare ale municipiului/oraşului.

- Unităţile administrativ-teritoriale de bază rurale se clasifică în:

* comune poli rurali (cu rol de servire intercomunală la nivelul zonelor lipsite de oraşe pe o distanţă de minim 25 km);
* comune, altele decât cele de mai sus.

Comunele cuprind satul reşedinţă de comună şi/sau satele componente ale comunelor.

Satele componente ale comunelor şi satele aparţinătoare municipiilor şi oraşelor aparţin reţelei localităţilor rurale (au acces la programele de finanţare care sprijină dezvoltarea rurală).

- Categorii speciale:

* Oraşele cu caracteristici rurale (anexa nr. IV) - au acces la toate programele de finanţare destinate unităților administrativ-teritoriale, inclusiv la cele de dezvoltare rurală.
* Unităţile administrativ-teritoriale rurale şi urbane în care s-au produs scăderi accentuate de populaţie (anexa nr. V) – reactualizare față de legea 351/2011.

Se dorește încurajarea unificării administrative a două sau mai multe dintre aceste comune care sunt învecinate, la iniţiativa autorităţilor administraţiei publice locale şi ca urmare a voinţei exprimate prin referendum local de către populaţia din comunele interesate.

* Municipiile, oraşele şi comunele care au în structura lor localităţi cu populația sub 100 de locuitori (anexa nr. V)

- Pentru fiecare tip de unitate administrativ-teritorială, urbană sau rurală au fost stabilite: un nivel minim de dotări și un set indicatori care trebuie îndepliniți (anexele II, III, VI, VII).

În vederea monitorizării gradului de îndeplinire a nivelului minim de dotări și a indicatorilor cantitativi, MDRAP elaborează periodic, o dată la 3 ani, analiza privind evoluţia reţelei de localităţi care se aprobă prin ordin al ministrului dezvoltării regionale şi administraţiei publice.

- Trecerea unităţilor administrativ-teritoriale de bază de la o categorie superioară la o categorie imediat inferioară, sau de la o categorie inferioară la o categorie imediat superioară se face:

- la propunerea consiliilor locale, cu consultarea populaţiei prin referendum, în condițiile legii,

- cu respectarea dotărilor prevăzute în anexa nr. II şi nr. III şi cu îndeplinirea a minimum două treimi din numărul de indicatori prevăzuţi în anexa nr. VI pentru localităţile urbane, şi în anexa nr. VII, pentru localităţile rurale.

- Comune poli rurali - comune cu rol de „loc central” la nivelul județelor ce pot prelua servicii cu rol teritorial, în domeniul sănătății, educației, culturii, serviciilor sociale, comerțului și altor servicii pentru populație; populație – minim 2000 locuitori și minim 10000 în aria funcțională potențială.

- Aria funcţională - formaţiunea teritorială care cuprinde mai multe unităţi administrativ-teritoriale de bază, în cadrul căreia se desfăşoară relaţii funcţionale de ordin social, economic, cultural şi/sau de infrastructură.

1. *Gradul în care planul influenţează alte planuri sau programe, inclusiv pe cele care se integrează sau care derivă din ele:*

”Planul de amenajare a teritoriului național” are legătură directă cu ”Strategia de dezvoltare teritorială a României”. *Strategia de dezvoltare teritorială a României* a parcurs procedura SEA în perioada 2014 – 2016, avizul de mediu fiind în curs de redactare la această dată.

*Planul de amenajare a teritoriului național* are 8 secțiuni, fiecare dintre acestea derivă din SDTR și sunt elaborate separat.

1. *Relevanţa planului în/ pentru integrarea consideraţiilor de mediu, mai ales din perspectiva dezvoltării durabile:*

”*Planul de Amenajare a Teritoriului Național – Secțiunea IV – Rețeaua de localități*” nu este relevant pentru integrarea considerațiilor de mediu. Acest plan creează cadrul legal pentru politici investiționale.

1. *Problemele de mediu relevante pentru plan:*

Acest plan nu creează un cadru pentru implementarea unor proiecte care pot fi încadrate în anexa 2 la HG nr. 445/2009 *privind evaluarea impactului anumitor proiecte publice şi private asupra mediului.*

1. *Relevanţa planului pentru implementarea legislaţiei naţionale şi comunitare de mediu:*

Acest plan nu este relevant pentru implementarea legislației naționale și comunitare de mediu.

*2.Caracteristicile efectelor şi ale zonei posibil a fi afectate cu privire, în special, la:*

* 1. *Probabilitatea, durata, frecvenţa şi reversibilitatea efectelor:*

Implementarea acestui plan nu generează efecte negative asupra mediului.

* 1. *Natura cumulativă a efectelor:* nu este cazul.
  2. *Natura transfrontieră a efectelor:*

Implementarea acestui plan nu generează efecte negative transfrontieră.

* 1. *Riscul pentru sănătatea umană sau pentru mediu:*

Implementarea acestui plan nu va avea efecte asupra sănătății umane sau asupra componentelor de mediu.

* 1. *Mărimea şi spaţialitatea efectelor: nu este cazul.*
  2. *Efectele asupra zonelor sau peisajelor care au statut de protejare recunoscut pe plan naţional, comunitar sau internaţional.*

Implementarea acestui plan nu generează efecte negative asupra zonelor sau peisajelor care au statut de protejare recunoscut pe plan naţional, comunitar sau internaţional.

*Prezenta decizie poate fi contestată în conformitate cu prevederile Legii contenciosului administrativ nr. 554/2004, cu modificările şi completările ulterioare.*

*Publicul interesat poate formula observații/comentarii la prezenta decizie în termen de 10 zile de la data afișării.*

Secretar de Stat

Avizat,

Direcția Generală Evaluare Impact și Controlul Poluării, Director General

Dorina MOCANU

Director General Adjunct, Sanda PETRIȘOR

Serviciul Evaluare Impact, Șef Serviciu – Gabriela OSICEANU

Elaborat: Anca – Maria APREUTESEI, consilier superior

Maria APREUTESEI, consilier superior